ค่ายปตท.ลดจิ๊บกำไร3.1หมื่นล. หุ้นPTTยังน่าซื้อ
กลุ่ม ปตท. ไตรมาส 3 ฟาดกำไร 31,389 ล้านบาท ลดลง 10% PTT โกย 21,599 ล้านบาท สูงเกินคาด
30 ต.ค. 2565

กลุ่ม ปตท. ไตรมาส 3 ฟาดกำไร 31,389 ล้านบาท ลดลง 10% PTT โกย 21,599 ล้านบาท สูงเกินคาด
กลุ่ม ปตท. 4 บริษัท ไม่รวมบริษัท พีทีที โกลบอล เคมิคอล (PTTGC) เปิดเผยว่า ในไตรมาส 3 ปีนี้ มีกำไรสุทธิทั้งสิ้น 31,389 ล้านบาท ลดลงจำนวน 3,638 ล้านบาท คิดเป็น 10.38% เทียบกับช่วงเดียวกันปีก่อนกำไรสุทธิ 31,389 ล้านบาท โดยมีเพียงบริษัท ไทยออยล์ (TOP) ที่มีกำไรสุทธิเพิ่มขึ้น 8.44% เป็น 2,518 ล้านบาท 
สำหรับบริษัท ปตท. (PTT) มีกำไรสุทธิ 21,599 ล้านบาท ลดลง 0.44% นับว่าดีกว่าที่นักวิเคราะห์คาดการณ์ ขณะที่บริษัท ไออาร์พีซี (IRPC) พลิกเป็นขาดทุนสุทธิ 177 ล้านบาท และบริษัท ปตท.สำรวจและผลิตปิโตรเลียม (PTTEP) กำไรสุทธิ 7,449 ล้านบาท ลดลง 30.39% 
ทั้งนี้ ผลงานรวม 9 เดือนแรกปีนี้ กลุ่ม ปตท. มีกำไรสุทธิทั้งหมด 137,542 ล้านบาท เพิ่มขึ้น 34,478 ล้านบาท หรือ 33.45% เทียบกับจำนวน 103,064 ล้านบาท โดย TOP มีกำไรพุ่งขึ้นสูงสุด 141% เป็น 12,991 ล้านบาท ตามด้วย IRPC เติบโต 62% เป็น 6,302 ล้านบาท และ PTT โตขึ้น 44% เป็น 88,651 ล้านบาท
นักวิเคราะห์ส่วนใหญ่ยังแนะนำ “ซื้อ” หุ้น PTT โดย บล.กิมเอ็ง ให้ทยอยซื้อเมื่อราคาอ่อนตัวลง ราคาเป้าหมาย 360 บาท บล.เอเซีย พลัส ให้ 394.76 บาท แม้คาดว่ากำไรไตรมาส 4 จะชะลอตัวลงต่อก็ตาม